open-index/open-wikipedia-markdown huggingface dataset:
Մաթի Նոյես

**Մադլին Էշլի «Մաթի» Նոյես** (, ), ամերիկացի երգչուհի և երգահան։ Նոյեսը հայտնի է դարձել 2015 թվականին՝ մասնակցելով The Weeknd-ի «Beauty Behind the Madness» ալբոմի և Kygo-յի «Stay» երգի ձայնագրություններին։ Այդ ժամանակից նա թողարկել է երկու մինի ալբոմ` «Noyes Complaint» (2016) և «Love Songs From A Lolita» (2018):

## Կենսագրություն
### Վաղ կյանք
Ծնվել է 1997 թվականի օգոստոսի 25-ին, Միսսիսիպի նահանգի Քորինֆ քաղաքում։ Ունի քույր` Էբբին և եղբայր` Գրանտը։ Վաղ տարիքում նրա մայրը գրանցել է նրան դաշնամուրի դասերի, սակայն նա որոշել է, որ դա իր համար չէ։ 12 տարեկան հասակում Նոյեսը ակուստիկ կիթառ խնդրեց և մեկ շաբաթվա ընթացքում երգեր գրեց։ Նա իր առաջին` «Bigger» ստեղծագործությունը գրել է 12 տարեկան հասակում։ Նրա վրա ազդեցություն են ունեցել այնպիսի արտիստներ, ինչպիսիք են Բիթլզ խումբը, Ջոնի Քեշը, Էլվիս Փրեսլին, Մարվին Գեյը և Ջեյմս Բրաունը։ Նա ասել է, որ ատում էր դպրոցը և զգում էր, որ չէր համապատասխանում դրան, ոչ ոքի հետ չէր շփվում և դպրոցն ավարտելուց հետո չէր ցանկանում համալսարան հաճախել։

16 տարեկան հասակում նա համոզել է իր ծնողներին, որպեսզի թույլատրեն իրեն Նեշվիլ տեղափոխվել` երաժշտական կարիերան շարունակելու նպատակով։ Նա հաճախ երեկույթների ժամանակ ելույթ էր ունենում և կապեր ուներ շոուբիզնեսում։ Հետագայում նա տեղափոխվեց Լոս Անջելես, որպեսզի շարունակի իր կարիերան։

### Կարիերա
Դեռահաս տարիքում Նոյեսն իր վոկալն է ձայնագրել The Weeknd-ի «Angel» երգի համար, որը Գրեմմի մրցանակակիր «Beauty Behind The Madness» ալբոմից է և թողարկվել է 2015 թվականի օգոստոսին։ Նա ասել է, թե ինչպես է գրեթե անհայտ վոկալիստը հնարավորություն ստանում ելույթ ունենալ այնպիսի հաջողակ արտիստի հետ, ինչպիսին The Weeknd-ն է և որ դա հիանալի է և մեծ պատիվ։

Նույն թվականին ձայնագրել է Kygo-ի «Stay» երգի վոկալը։ Սինգլը ոսկե կարգավիճակ է ստացել մի քանի երկրներում, այդ թվում Մեծ Բրիտանիայում, Ավստրալիայում, Իտալիայում, Նոր Զելանդիայում և Լեհաստանում։ Kygo-ի հետ համատեղ համերգների ժամանակ երգը կենդանի կատարելու շնորհիվ Նոյեսը սկսեց բեմում իրեն ավելի ազատ դրսևորել ու հաղթահարել հնարավոր վախերը։ Հիվանդության պատճառով մեկ շոու բաց թողնելուց հետո Kygo-ի մենեջերը արգելել է նրան մասնակցել Hollywood Bowl-ի շոուներին։ Ամերիկացի երգչուհի Կեշան պաշտպանել է նրան, նշելով, որ Նոյեսի հետ «կեղտի պես» են վարվել ():

2015 թվականին Նոյեսը թողարկել է «Haunted» երգը, որպես «Գաղտնիքը նրանց աչքերում» ֆիլմի սաունդթրեք։ 2016 թվականին նա թողարկել է իր դեբյուտային` «In My Mind» սինգլը, որը նրա առաջին` «Noyes Complaint» մինի ալբոմից է։ 2017 թվականին թողարկել է «Say It to My Face» սինգլը։

## Սկավառակագրություն
### Մինի ալբոմներ

### Սինգլներ
#### Որպես գլխավոր արտիստ

#### Որպես համագործակցող արտիստ

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգչուհիներ
Կատեգորիա:Ամերիկացի երաժիշտներ
Կատեգորիա:Ամերիկացի երգահաններ
Կատեգորիա:Ամերիկացի երգչուհիներ
Ազարիա (Գողթնի արքեպիսկոպոս)

**Ազարիա եպիսկոպոս** (), հայ հոգևորական գործիչ, Գողթնի թեմի առաջնորդ (15-րդ դարի վերջ)։ Հիշատակվում է 1489 թվականին։

## Ծանոթագրություններ

Կատեգորիա:Գողթնի եպիսկոպոսներ
Կատեգորիա:Հայ առաքելական եպիսկոպոսներ
Կատեգորիա:Հայ կրոնական գործիչներ
Կատեգորիա:15-րդ դարի հայ եպիսկոպոսներ
Աննա Էլիզաբեթ Դիկինսոն

**Աննա Էլիզաբեթ Դիկինսոն** ( ), ամերիկացի գրող, ֆեմինիստ, սուֆրաժիստ, աբսոլիստիստ, թատրոնի դերասանուհի, դասախոս և ԱՄՆ հանրապետական կուսակցության անդամ։

## Կենսագրություն
Աննա Էլիզաբեթ Դիկինսոնը ծնվել է 1842 թվականի հոկտեմբերի 28-ին, Ֆիլադելֆիա քաղաքում (Փենսիլվանիա, ԱՄՆ) Քվակերների ընտանիքում։ Նրա հայրը մահացել է, երբ Աննան երկու տարեկան է եղել։ Աննային, եղբայրների և քույրերի հետ մեծացրել է մայրը, որից հետո նրան ուղարկել են գիշերօթիկ հաստատություն։ 
ձախից|մինի|220x220փքս|<center> Ա. Ե. Դիկինսոն <br /><small>(լուսանկարիչ Մեթյու Բրեդի )</small> </center>
Փոքր տարիքից սկսել է գրել և խոսել ընդդեմ ստրկության և ի պաշտպանություն կանանց իրավունքների, մասնավորապես կանանց ընտրական իրավունքի։ 1861 թվականին նրան առաջադրվել են ԱՄՆ դրամահատարանիի քարտուղարի պաշտոնում, բայց շուտով աշխատանքից ազատել են գեներալ Ջորջ Մաքքլելլանի գործողությունները քննադատելու համար։

Միացյալ Նահանգներում քաղաքացիական պատերազմի տարիներին աշխատել է հիվանդանոցներում։

Հանդես է եկել «*Կանանց աշխատանքի և դրա համար վարձատրության մասին*», «*Դեմագոգների և աշխատողների մասին*» և այլ թեմաներով դասախոսություններով։

Կարճ ժամանակ աշխատել է որպես դերասանուհի և իր նորամուտը նշել իր իսկ գրած «*A crown of Thorns*» ներկայացմամբ, որը հաջողություն չի ունեցել։

1879 թվականին դասախոսել է «*Ամբիոնի և բեմի մասին*»։

Դիկինսոնի հրատարակված ամենահայտնի ստեղծագործություններից են «What answer?» վեպը, «А paying investment» և «A ragged Register of people, places a. opinions» գործերը։

Աննա Էլիզաբեթ Դիկինսոնը մահացել է մեծ տարիքում՝ 1932 թվականի հոկտեմբերի 22-ին։

## Ծանոթագրություններ

## Գրականություն

*  
* Դարի կին / Աննա Էլիզաբեթ Դիկինսոն 

## Արտաքին հղումներ
* Հրապարակումներ Աննա Էլիզաբեթ Դիկինսոնի կողմից

Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի դրամատուրգներ
Կատեգորիա:Ամերիկացի կին գրողներ
Կատեգորիա:20-րդ դարի կին գրողներ
Կատեգորիա:19-րդ դարի կին գրողներ
Կատեգորիա:Ամերիկացի հրատարակիչներ
Կատեգորիա:Ամերիկացի դերասանուհիներ
Կատեգորիա:Ամերիկացի սուֆրաժիստներ
Կատեգորիա:Ամերիկացի ֆեմինիստ գրողներ
Կատեգորիա:Ամերիկացի ֆեմինիստներ
Ազարիա (Երնջակի եպիսկոպոս)

**Ազարիա արքեպիսկոպոս** (), հայ հոգևորական գործիչ, Երնջակի թեմի առաջնորդ (15-րդ դարի վերջ)։

## Կենսագրություն
Երնջակի հոգևոր առաջնորդ Ազարիան ծնվել է 15-րդ դարի սկզբներին։ Հայրն է՝ ոսկերիչ Ալթունդաշը, մայրը՝ Փայխաթունը (այլ ընթերցմամբ՝ Օֆայ խաթուն)։ 1471 թվականին իր ծախսով՝ Թադեոս կրոնավորին նորոգել է տվել մի հին Ավետարան։ Նրա հիշատակին 1475 թվականին մի խաչքար է կանգնեցվել Ապրակունիսի Սուրբ Կարապետ վանքում։

## Ծանոթագրություններ

Կատեգորիա:Երնջակի եպիսկոպոսներ
Կատեգորիա:Հայ առաքելական եպիսկոպոսներ
Կատեգորիա:Հայ կրոնական գործիչներ
Կատեգորիա:15-րդ դարի հայ եպիսկոպոսներ
Ֆաթիխ Ամիրխան

**Ֆաթիխ Ամիրխան** (, իսկական անունը՝ **Әмирханов Мөхәммәтфатих Зариф улы**, ), 20-րդ դարի թաթար գրող, հրապարակագիր

## Կենսագրություն
Ծնվել է 1886 թվականի հունվարի 1-ին, Նովո-Տատարսկայա գյուղաքաղաքում, իմամի ընտանիքում։ Սովորել է ժամանակին լավագույններից մեկը համարվող «Մուհամմադիա» մեդրեսեում։

1905—1907 թվականներին աշխատել է Մոսկվայում հրատարակվող «*Թերբիեթե-էթֆալ*» («*Երիտասարդության դաստիարակություն*») ամսագրի խմբագրությունում՝ որպես պատասխանատու քարտուղար։ 1907 թվականին Կազանում նախաձեռնել է «*Էլ-Իսլահ*» շաբաթաթերթի հրատարակման գործը։

1909 թվականին պատրաստել ու լույս է ընծայել էսպերանտոյի թաթարերեն ձեռնարկ։

1912-ից մինչև 1917 թվականը խմբագրել է ազգայնական «*Կոյաշ*» («*Արև*») թերթը, թղթակցել է նաև գրական-գեղարվեստական «*Անգ*» և երգիծական «*Յալթ-յոլթ*» ամսագրերին։ Մտերմացել է բանաստեղծ Գաբդուլլա Տուկայի հետ։ 
250px|մինի|ձախից|Էսպերանտոյի դասագրքի շապիկը՝ հեղինակի ընծայագրով (նվիրել է բանաստեղծ Գ. Տուկային)
Ֆ. Ամիրխանի կյանքում մեծ տեղ են գրավել նրա բարոյական որոնումները, կասկած-տարակույսները, հիասթափությունները։ Նա մեծ հույսեր է կապել Ռուսաստանում բարեփոխումների իրականացման հետ։ Թաթարների մշակութային վերածննդի հարցում գրողը արևմտամետ հայացքներ է ունեցել։

Անկեղծ բերկրանքով է ողջունել 1917 թվականի փետրվարյան հեղափոխությունը Ռուսաստանում, հետագայում՝ Թաթարական ԻԽՍՀ-ի կազմավորումը (1920 թ.):

Իր վերջին օրերին հրապարակագիրն ապրել է դատարանի նախագահի տեղակալ եղբոր՝ Իբրահիմ Ամիրխանի տանը։ Անբուժելի հիվանդությունը (երկու ոտքն էլ կաթվածահար էին), Առաջին համաշխարհային պատերազմի ու քաղաքացիական կռիվների պատճառած ցնցումները, սովը Պովոլժիեում Ամիրխանին հանգեցրել էին միստիցիզմի, որն այդպես էլ չլքեց նրան մինչև մահ։
250px|մինի|Ֆ. Ամիրխանի գերեզմանը
Գրողը մահացել է 1926 թվականի մարտի 9-ին, թաղվել թաթարական գերեզմանոցում՝ հոր, քեռու, պապի շիրիմների կողքին, ընդ որում՝ հուղարկավորվել է թե՛ քաղաքացիական և թե՛ կրոնական ծիսակարգով, թեև իր ստեղծագործություններում արտացոլած պատկերացումները կրոնի մասին՝ կտրուկ տարբերվում էին գոյություն ունեցող իսլամից։

## Հիշատակը
Ֆաթիխ Ամիրխանի անունով է կոչվել Կազանի պողոտաներից մեկը։

## Երկեր
; Պատմվածքների ժողովածուներ
* 1909 : *Fätxulla hazrat* (*Fätxulla xäzrät*)
* 1911 : *Xäyät*

; Հոդվածներ, ակնարկներ, էսսեներ 
* 1913 : *Yäşlär*
* 1915 : *Tigezsezlär*

; Վեպեր
* 1912 : *Urtalıqta*
* 1926 : *Uncle Şäfiğulla*

## Գրականություն
Аги Ф. Амирхан // Литературная энциклопедия: В 11 т. Т. 1. — М.: Изд-во Ком. акад., 1930. — Стб. 112.

## Ծանոթագրություններ

## Արտաքին հղումներ
* *Валєєв Н.* Фатіх Амірхан: Невідомі сторінки // Татарстан.&nbsp;— 2005.&nbsp;— №&nbsp;9.
* Амірхан Фатіх Заріфовіч &nbsp; // Коротка літературна енциклопедія   / Гл. ред. А.&nbsp;А.&nbsp;Сурков .   - М.   : Радянська енциклопедія, 1962—1978.

Կատեգորիա:20-րդ դարի գրողներ
Կատեգորիա:Թաթար գրողներ
Կատեգորիա:Խորհրդային գրողներ
Կատեգորիա:Տուբերկուլոզից մահացածներ
Գերդա Ալմ

**Գերդա Ալմ** (, լրիվ անունը` Gerda Maria Ahlm, ), շվեդ նկարիչ, ով աշխատել է ԱՄՆ-ում։ Հայտնի է որպես գեղարվեստական ստեղծագործությունների պահպանության մասնագետ։

## Կենսագրություն
Գերդա Ալմը ծնվել է 1869 թվականի մայիսի 24-ին, Վեստերոսում։ 1889-1891 թվականներին սովորել է Ստոկհոլմի Ազատ արվեստների թագավորական ակադեմիայում։ Այնուհետև մի շարք ուսումնական շրջագայություններ է կատարել Ֆրանսիայում, Գերմանիայում և Իտալիայում (1892), Իտալիայում և Անգլիայում (1894-1995), Նորվեգիայում (1898) և Բելգիայում (1900)։ Սովորել է նաև Կոլարոսի ակադեմիայում։

1903 թվականին Գերդա Ալմն արտագաղթել է Միացյալ Նահանգներ և հաստատվել Չիկագոյում, որտեղ աշխատել և ցուցադրել է իր սեփական գործերը, հիմնականում բնանկարներ, ինտերիերի և կանանց դիմանկարներ կատարված թույլ իմպրեսիոնիստական ոճով։ Նա իր նկարները ցուցադրել է Չիկագոյի արվեստի ինստիտուտի տարեկան ցուցահանդեսներում՝ սկսած 1905 թվականից և առաջին կին նկարիչներից էր 1905, 1911, 1912 թվականների Շվեդ-ամերիկյան արվեստի ցուցահանդեսներում։

Հետաքրքրվելով արվեստի ստեղծագործությունների վերականգնման աշխատանքներով` Գերդա Ալմը Մյունխենի Հին պինակոտեկում Ֆրանց Կառլ Սեսիգի (1854–1914) մոտ ուսումնասիրել է կոնսերվացման տեխնոլոգիան։ Դրանից հետո աշխատել է Չիկագոյի արվեստի ինստիտուտում` որպես արվեստի գործերի կոնսերվատոր։ Նրա հմտությունն ու հեղինակությունը որպես կոնսերվատոր-նկարիչ այնքան հայտնի են դարձել, որ Գերդան ստացել է մի շարք կարևոր պատվերներ, այդ թվում՝ Շվեդիայի թագուհի Վիկտորիայի պատկանող ընտանեկան դիմանկարների վերականգնումը։ Համարվել է Ամերիկայի գլխավոր կոնսերվատոր նկարիչներից մեկը։ Գերդա Ալմի գործերը պահվում են ամբողջ աշխարհի մասնավոր հավաքածուներում և թանգարաններում։ Մահացել է 1956 թվականին, Չիկագոյում։

## Ծանոթագրություններ

## Գրականություն
* Swanson, Mary Towley. Swedish Immigrant Artists’ Patronage System, 1880—1940, 2004.

## Արտաքին հղումներ
* GERDA Maria AHLM
* Գերդա Ալմի ստորագրությամ կտավներ

Կատեգորիա:Շվեդ կին արվեստագետներ
Կատեգորիա:Շվեդ նկարչուհիներ
Կատեգորիա:Շվեդիայի գեղարվեստի թագավորական ակադեմիայի անդամներ
Կատեգորիա:Կոլարոսի ակադեմիայի շրջանավարտներ
Գուլբեն

**Գուլբեն** (), մինչ 1917 թվականը Շվանենբուրգ () — Վիդզեմի շրջանում, Լատվիայի հյուսիս-արևելքում գնտվող քաղաք, Գլուբենի շրջանի վարչական կենտրոն։
[150 px|right|thumb|[Նամականիշ 2003 թվականа — քաղաքի զինանշան]]

## Պատմություն
Գուլբենը առաջին անգամ հիշատակվել է 1224-ին՝ Թալավայի բաժանման համաձայնագրում։

1340 թվականին Ռիգայի արքեպիսկոպոսը այստեղ ամրոց է կառուցում, որը հայտնի էր գերմանական Շվանենբուրգ անունով։ 1917 թվականին Շվանենբուրգ տարածքը անվանվեց Գուլբեն, իսկ 1928 թվականին ստացավ քաղաքի կարգավիճակ։

## Տրանսպորտ
### Երկաթուղային տրանսպորտ
Գուլբեն՝ երկաթուղային կայարան Պլավինաս՝ Գուլբենե գծի վրա։ Ավելին, ճանապարհը շարունակվեց դեպի Պիտալովո, բայց Լատվիայի անկախության վերականգնումից հետո այն չօգտագործվեց, իսկ 2009-ին՝ ապամոնտաժվեց։ Այժմ Մադոնայից Գուլբեն ուղևորափոխադրումները իրականացվում են շաբաթ օրերին՝ ամառային սեզոնին կամ հատուկ դեպքերում (որպես կանոն, գնացքով Ռիգա-Գուլբեն-Ռիգա, նեղ գծի երկաթուղով Գուլբեն - Ալուքսեն տեղափոխվելու հնարավորությամբ)։Գուլբենի կայարանը համակցված է, գնացքները սպասարկվում են ինչպես լայն, այնպես էլ նեղ շրջաններով։ Նեղ շրջանով մարդատար գնացքներն են Գուլբեն — Ալուկսնե — Գուլբենը, որոնք գործում են օրական երկու անգամ։ Գուլբենում գտնվում է նաև վագոնների կայանման համար նախատեսված շենքը, որը ծառայում է որպես երկաթգծի շարժական մաս։

### Մայրուղիներ
Տարածաշրջանային ճանապարհները մոտենում են Գուլբենին **Р-27** Սիմիլտենե-Վելտնա-Գուլբենե, **Р-35** Գուլբենե -Բալվի -Վիլյակա-  Ռուսաստանի սահման (Վիենտուլի), **Р-36** Ռեզենկե - Գուլբենե և **Р-37** Պլյավինյաս (Գոստինի) —Մադոնա — Գուլբենե։

### Միջքաղաքային ավտոբուսի սպասարկում
Հիմնական երթուղիները Գուլբեն- Սիգուլդա- Ռիգա; Գուլբեն- Վալմիերա; Գուլբեն-Ցեսիս, Գուլբեն-Մադոնա- Ռիգա; Գուլբեն-Ռեզեկնե-Դաուգավպլիս; Գուլբեն- Բալվի-Վիլյակա

## Տեսարժան վայրեր
* Լութերական եկեղեցին
*Կաթոլիկ եկեղեցի
* Գուլբենսկու Կարմիր պալատ
* Սպիտակ պալատ
* Գիմնազիա (1928, ճարտարապետ Ինդրիկ Բլաքբենբուրգ)
* Ազատության հուշարձան (վերականգնվել է Լատվիայից ԽՍՀՄ-ից դուրս գալուց հետո)
* Քաղաքի ժամացույց


Gulbene, Vecgulbene Manor, Balta pils 14.JPG|Սպիտակ պալատ
Gulbene, Church of the Most Holy Sacrament.JPG|Կաթոլիկ եկեղեցի
Gulbene luteri kirik.JPG|Լութերական եկեղեցին
Gulbene, statue of Martin Luther.JPG
Gulbene raudteejaam 01.JPG|Երկաթուղային կայարանի շենք 
Gulbene politseimaja.JPG
Vecgulbene manor buildings 01.JPG
Gulbene, Läti Vabadussõja mälestusmärk 03.JPG


## Հետաքրքիր փաստեր
* 1930- ական թվականներին Լատվիայում ճանաչված էին փոստային նամականշաններ գրվածքով «Գուլբենեն — ծաղկող այգիների քաղաք».
* Գուլբենը միացված է Ալեքսեն քաղաքինԲալթյան երկրներում գործող միակ երկաթգծով, որը կատարում է կանոնավոր ուղևորափոխադրումներ և գոյություն ունի ավելի քան հարյուր տարի (տես․ Գուլբեն- Ալեքսեն նեղ երկաթգիծը)

## Ծանոթագրություններ

## Արտաքին հղումեր
* Официальный сайт города    
* Официальный сайт края 
* Официальный туристический сайт края    
* Информация о Гулбене на туристическом портале mesta.lv
* Сайт узкоколейки Алуксне — Гулбене 
* Информация о Гулбене в топонимической базе данных

Կատեգորիա:Գուլբենե
Ֆենիսի ամրոց

**Ֆենիսի ամրոց** (, ), միջնադարյան ամրոց, որը տեղակայված է Իտալիայի Վալլե Դ'Աոստա ինքնավար մարզի Ֆենիս կոմունայում։ Շնորհիվ գեղատեսիլ ճարտարապետության և ամրոցի հոյակապ պահպանության՝ ծառայում է որպես համաժողովրդական զբոսաշրջային գրավչությամբ տարածաշրջան։

## Պատմություն
Առաջին անգամ ամրոցը փաստաթղթում հիշատակվել է 1242 թվականին՝ որպես Շալան ընտանիքի ()՝ Աոստայի կոմսերի սեփականություն։ 1320 թվականից մինչև 1420 թվականը ամրոցը փուլ առ փուլ ընդլայնվել մինչև ներկայիս տեսքին։

Ամրոցը Շալան ընտանիքին է պատկանել մինչև 1716 թվականը, երբ վերջին սեփականատերը ստիպված է եղել այն վաճառել պարտքերի պատճառով։ Դրանից հետո ամրոցն անկում է ապրել, օգտագործվել է որպես գյուղական կացարան, ծառայել է որպես ախոռ և գոմ։

1895 թվականին ճարտարապետ Ալֆրեդո դ'Անդրադեն () ձեռք է բերել ամրոցն ու նախաձեռնել վնասված շինությունների վերականգնումը։ Հաջորդ տարի ամրոցը հայտարարվել էր ազգային հուշարձան։ 1935 թվականին ավարտվել է Երկրորդ վերականգնողական գործողությունը, և ամրոցը վերջնականապես համապատասխանել է ներկայիս տեսքին։ Այդ ժամանակ էլ շինությունները կահավորվել են հին կահույքով, որը ձեռք է բերվել հնաոճ իրերի շուկայում։

Ամրոցն այժմ պատկանում է Վալլե դ'Աոստայի ինքնավար մարզին և ծառայում է որպես թանգարան։

thumb|left|Ֆենիս ամրոց|220px

## Նկարագրում
Ամրոցը գտնվում է Աոստա քաղաքից 15 կմ դեպի արևելք՝ փոքր բլրի գագաթին։ Դոնժոնն ունի հինգանկյուն ձև, որի անկյուններում աշտարակներ են։ Այն շրջապատված է կրկնակի ատամնավոր պատի մի քանի պահակային աշտարակներով։
thumb|260px|Որմնանկարի հատվածի ամրոցի բակի պատին
Բակ դուրս են գալիս փայտե պատշգամբների երկու շերտ՝ 15-րդ դարի հին ֆրանսիական լեզվով պատի որմնանկարներով։ Բակից մինչև հանգստավայրերը տանում է կիսաշրջանաձև քարե սանդուղք։

Ամրոցն ունի երեք հարկ. առաջին հարկում կա ճաշարան, զինանոց, խոհանոց, անձրևաջրերի հավաքման ցիստեռն և այլ ծառայողական տարածքներ։ Երկրորդ հարկում են գտնվում տանտերերի և կապելլայի սենյակները, որոնք նույնպես զարդարված են որմնանկարներով։ Երրորդ հարկում (փակ է այցելության համար) գտնվում են ծառաների սենյակները։

## Զանգվածային մշակույթում
1985 թվականին Ֆենիս ամրոցում նկարահանվել է Ֆրակիան ընդդեմ Դրակուլայի կատակերգությունը։

## Ծանոթագրություններ

## Արտաքին հղումներ
*Фенисский замок на www.lovevda.it 
* Le château de Fénis

Կատեգորիա:Դղյակներ այբբենական կարգով
Կատեգորիա:Իտալիայի ամրոցներ
Կատեգորիա:Վալե դ'Աոստայի ճարտարապետություն
Կատեգորիա:1420 հիմնադրումներ
Էսմա սուլթանի առանձնատուն

**Էսմա սուլթանի առանձնատուն** (), պատմական յալը (մերձափնյա առանձնատուն), որը գտնվում է Ստամբուլի Օրթաքյոյ թաղամասում՝ Բոսֆորի ափին։ Առանձնատունն անվանվել է ի պատիվ նախկին տիրոջ Էսմա Սուլթանի, որը եղել է Օսմանյան կայսրության սուլթան Աբդուլ Ազիզի դուստրը։ Փոխակերպումից հետո դարձել է մշակութային կենտրոն։

## Պատմություն
Եռահարկ աղյուսե կառույցը 1875 թվականին կառուցվել է հայազգի ճարտարապետ Սարգիս Բալյանի կողմից։ Այն գտնվում է Օրթաքյոյ մզկիթի հարևանությամբ։ Որպես հարսանեկան նվեր՝ այն հատկացվել է Օսմանյան սուլթան Աբդուլ Ազիզի դստերը Էսմա Սուլթանին (1873—1899)։

Առանձնատունը Օսմանյան դինաստիայի սեփականությունն է եղել ընդհուպ մինչև 1915 թվականը։ Սկզբում այն օգտագործեվել է որպես ծխախոտի պահեստ, իսկ արդեն 1920 թվականից մինչև 1975 թվականը՝ որպես ածուխի պահեստ։ Առանձնատունն ավերվել է հրդեհի արդյունքում։

## Վերակառուցում
[thumb|left|250px|[Բոսֆորի կամուրջը տեսանելի է առանձնատան ներսից։]]
Ավերակները, որոնք բաղկացած են միայն շենքի արտաքին պատերից, 1990-ական թվականների սկզբին ձեռք են բերվել Մարմարա հյուրանոցների ցանցի կողմից։ Իրականացված վերականգնողական աշխատանքներից հետո, որն իրականացվել է ճարտարապետ Գյոքհան Ավջըօղլուի կողմից, առանձնատունը, որպես բազմապրոֆիլ միջոցառումների իրականացման վայր, լայն հանրությանը համար բացվել է 2001 թվականին։ Աղյուսե արտաքին տեսքի հետ համատեղ, որը պահպանվել է իր նախկին տեսքով, զուգակցվում են պողպատե և ապակե կոնստրուկցիաները։ Վերակառուցված առանձնատան մեջ գործում է բար, ռեստորան և միջոցառումների սրահ, որը բաղկացած է մի քանի հարկերից։ Առանձնատունը գտնվում է 2,226 մ² ընդհանուր տարածքով այգում։ Առաջին հարկն ունի 31,5 մետր լայնություն, 27 մետր երկարություն և 3,8 մետր բարձրություն։ Երկրորդ հարկը միացված է երրորդ հարկին և ունի հետևյալ պարամետրերը․ լայնությունը՝ 31,5 մետր, երկարությունը՝ 31 մետր և բարձրությունը՝ 6,8 մետր։

Էսմա սուլթանի առանձնատունը, որը կառավարվում է Մարմարա հյուրանոցների ցանցի կողմից, որպես բազմապրոֆիլ միջոցառումների և կոնֆերանսների անցկացման վայր, պատմական այգում ունի մինչև 1000 անձի համար նախատեսված սրահ բաղկացած սրահ։ 180 մարդ կարող է տեղավորվել առաջին հարկում, իսկ երկրորդ հարկում՝ 330 մարդ։ Այգում գտնվող սրահը նախատեսված է 900 մարդու համար, որի առաջին հարկում գտնվող սրահում կարող է տեղավորվել 300 մարդ, իսկ երկրորդ հարկում՝ 600 մարդ։ Այստեղ անց են կացվում նաև Ստամբուլի միջազգային ջազ փառատոնի և Ստամբուլի միջազգային երաժշտական փառատոնի համերգները։
thumb|right|300px|Ներքին հարդարանքի տարր հանդիսացող պատի գորգ

## Ծանոթագրություններ

Կատեգորիա:Ստամբուլի շենքեր և կառույցներ
Հյու Ուելշման

**Հյու Ուելշման** (, ), բրիտանացի ռեժիսոր, սցենարիստ և պրոդյուսեր, BreakThru Films (2002) կինոընկերության հիմնադիր։

## Կենսագրություն
Ծնվել է 1975 թվականին։ Նախքան Լոնդոնի կինոյի և հեռուստատեսության ազգային դպրոցում ուսմանը նվիրվելը, Օքսֆորդի համալսարանում ուսումնասիրել է փիլիսոփայություն, քաղաքականություն և տնտեսագիտություն։
2001 թվականից նկարահանել է կարճամետրաժ ֆիլմեր և մուլտֆիլմեր։ Օրինակ՝ «Ծափահարություններ» և «Աշխարհի ամենագեղեցիկ մարդը», որի համար 2003 թվականին BAFTA մրցանակաբաշխության ժամանակ նա առաջադրվել է «Լավագույն կարճամետրաժ ֆիլմ» անվանակարգում։ Հետագայում Ուելշմանը աշխատել է մի քանի ֆիլմերի վրա, բայց դրանք նշանակալից հաջողություններ չեն ունեցել։
2007 թվականին Հյու Ուելշմանը աշխատել է «Կյանքը վարդագույնի մեջ» ֆիլմի տեսողական էֆեկտների վրա։
Վերջապես 2008 թվականին Սերգեյ Պրոկոֆևի նույնանուն երաժշտական ստեղծագործության հիման վրա նկարահանված «Պետյան ու գայլը» (ռեժիսոր՝ Սյուզի Տեմպլտոն) կարճամետրաժ անիմացիոն ֆիլմի համար նա արժանացել է «Օսկար» մրցանակի։

2011 թվականին ցուցադրվել է «Կախարդական երկիր» մուլտֆիլմը՝ ստեղծված պրոդյուսեր Ուելշմանի և նրա՝ Breakthru Films ընկերության կողմից։ Գլխավոր դերի ձայնը հնչյունավորել է հանրահայտ դերասանուհի Հիզեր Գրեմը։
2017 թվականին Ուելշմանն ու իր կինը՝ Դորոտա Կոբելան, ստեղծել են «Սիրով, Վինսենթ» արտասովոր անիմացիոն լիամետրաժ ֆիլմը, որն ամբողջությամբ յուղաներկով պատկերված էր կտավի վրա։ Այն նվիրված է եղել Վինսենթ վան Գոգի կյանքի վերջին շաբաթներին։ Մշակումը ֆինանսավորվել է Լեհաստանի կինոարվեստի համալսարանի կողմից, իսկ արհեստավարժ գեղանկարիչների վերապատրաստումը՝ որպես նկարիչ անիմատորներ, մասամբ ֆինանսավորվել է Kickstarter ծրագրի քրաուդֆանդինգի միջոցով։

## Ծանոթագրություներ

## Արտաքին հղումներ
* BreakThru Films-ի պաշտոնական կայք

Կատեգորիա:21-րդ դարի կինոռեժիսորներ
Կատեգորիա:Անգլիացի մուլտիպլիկատորներ
Կատեգորիա:Բրիտանացի գրողներ
Կատեգորիա:Բրիտանացի կինոպրոդյուսերներ
Կատեգորիա:Բրիտանացի կինոռեժիսորներ
Կատեգորիա:Բրիտանացի պրոդյուսերներ
Կատեգորիա:Բրիտանացի ռեժիսորներ
Կատեգորիա:Բրիտանացի սցենարիստներ
Կատեգորիա:Կինոռեժիսորներ այբբենական կարգով
Կատեգորիա:Սցենարիստներ այբբենական կարգով
Կատեգորիա:Օսկարակիրներ
Աբդուլա Ալիշ

**Աբդուլա Ալիշ** (թաթարերեն՝ **Abdulla Aliş**, իսկական անունը՝  **Габдуллаҗан Габделбари улы Алишев**, **Ğabdullacan Ğabdelbarıy uğlı Alişev**, ), թաթար խորհրդային բանաստեղծ, արձակագիր, թատերագիր, ժուռնալիստ. ստեղծագործել է հիմնականում մանուկների համար։

## Կենսագրություն
Ծնվել է 1908 թվականին, Թաթարստանի Կայուկի գյուղում։ 1927 թվականին ընդունվել է Կազանի հողաշինարարական տեխնիկումը, ավարտելուց հետո աշխատել որպես մելիորատոր, շինարար։ 1933 թվականից անցել է ժուռնալիստական աշխատանքի, դարձել «*Пионер каляме*» («*Պիոների գրիչ*») ամսագրի պատասխանատու քարտուղար։ 1938—1941 թթ. սովորել է Կազանի մանկավարժական ինստիտուտում։

1939 թվականին ընդունվել է ԽՍՀՄ գրողների միության շարքերը։ 1941-ին նշանակվել է թաթարական ռադիոկոմիտեի խմբագիր։

Հայրենական մեծ պատերազմի առաջին իսկ օրերից մեկնել է ռազմաճակատ, 1941 թվականի հոկտեմբերին Բրյանսկի մատույցներում գերի ընկել գերմանացիներին, նետվել համակենտրոնացման ճամբար, որտեղ հանդիպել է թաթար անվանի բանաստեղծ Մուսա Ջալիլին։ Ալիշին անդամագրել են  «*Իդել-Ուրալ*» լեգեոնին, որտեղ աշխատել է որպես թարգմանիչ։ Համակենտրոնացման ճամբարում նա Մուսա Ջալիլի հետ հակաֆաշիստական բովանդակությամբ թռուցիկներ է պատրաստել ու ցրել։ Ընդհատակյա իր գործունեության համար 1944 թվականի օգոստոսի 25-ին գիլիոտինահարվել է Բեռլինի Պլյոտցենզեե զինվորական բանտում։

## Երկեր
* «Պիոներական ջոկատի դրոշը» (1931);
* Dulqınnar («Ալիքներ» (1934);
* Ant («Երդում» (1935);
* «Իլգիզի հետ» (բանաստեղծությունների ժողովածու);
* Minem abí («Իմ եղբայրը», (բանաստեղծությունների ժողովածու, 1940);
* «Հարևաններ» (պիես),
* «Փոքրիկ բանտարկյալը» (պիես)
*  Ana äkiätläre («Մորս հեքիաթները», 1941)
*  Sertotmas ürdäk («Բլբլացող բադը», պիես)

## Հիշատակը
1965 թ. Կազանի պիոներների պալատը կոչվել է Աբդուլա Ալիշի անունով։

Թաթարստանի մայրաքաղաքի Մայիսի 1-ի հրապարակում՝ կազանյան Կրեմլի աշտարակի մոտ, կառուցվել է հուշահամալիր, որի հուշասյան վրա փորագրված է նաև Ալիշի դիմապատկերը։

2002 թվականին Բեռլինի Պլյոտցենզեե բանտի թանգարանի հարևանությամբ գործող Դիմադրության շարժման թանգարանում տեղադրվել է թաթար  գրողներ Մուսա Ջալիլին ու Աբդուլա Ալիշին նվիրված ցուցավահանակ։

2018 թ. Թաթարստանի Բոլգար գյուղում՝ պատմա-հնագիտական համալիրի տարածքում բացվել է Աբդուլա Ալիշի թանգարանը։

## Ծանոթագրություններ

## Արտաքին հղումներ
* Абдулла Алиш әсәрләре 
* Татар Виртуаль Гимназия
*Абдулла Алиша музее

Կատեգորիա:Թաթար բանաստեղծներ
Կատեգորիա:Թաթար գրողներ
Կատեգորիա:Խորհրդային բանաստեղծներ
Կատեգորիա:Խորհրդային տղամարդ գրողներ
Կատեգորիա:ԽՍՀՄ գրողների միության անդամներ
Կատեգորիա:Խորհրդային մանկագիրներ
Կատեգորիա:20-րդ դարի ռուս բանաստեղծներ
Կատեգորիա:Խորհրդային լրագրողներ
Մարինիկա Բաբանազարովա

**Մարինիկա Բաբանազարովա** (, ի ծնե՝ *Նուրմուհամեդովա*, ), խորհրդային և ուզբեկ թանգարանային աշխատող, արվեստագետ։ Նուկուսում Ի. Սավիցկու անվան պետական գեղարվեստական թանգարանի տնօրեն (1984-2015)։ Մարինիկա Բաբանազարովայի տնօրինության ժամանակ թանգարանն ստացել է միջազգային ճանաչում և փոխաբերական «Լուվր անապատում» անվանումը՝ օտարերկրացիների համար անսպասելի տեղում ռուսական ավանգարդի հավաքածուի համար։

## Կենսագրություն

Մարինիկա Բաբանազարովան ծնվել է 1955 թվականի սեպտեմբերի 7-ին խորհրդային և ուզբեկ բանասեր, Ուզբեկական Խորհրդային Սոցիալիստական Հանրապետության գիտությունների ակադեմիայի ակադեմիկոս Մարատ Նորմուհամեդովի ընտանիքում։

Ավարտել է Տաշքենդի պետական համալսարանի ռոմանո-գերմանական բանասիրության ֆակուլտետը՝ «անգլիական բանասիրություն» մասնագիտությամբ և հեռակա կարգով՝ Տաշքենդի Ա. Օստրովսկու անվան թատերա-գեղարվեստական ինստիտուտը արվեստաբանի մասնագիտությամբ՝ «Իգոր Սավիցկի. նկարիչ, արվեստագետ, թանգարանի ստեղծող» թեմայով դիպլոմայինով։

1977-1983 թվականներին անգլերեն է դասավանդել Նուկուսի պետական համալսարանում։

1983-1984 թվականներին աշխատել է Նուկուսում Կարակալպակյան արվեստի պետական թանգարանում՝ որպես գիտական քարտուղար և գլխավոր պահապան (ներկայումս ՝ Ի. Սավիցկու անվան արվեստի պետական թանգարան)։

1984 թվականից մինչև 2015 թվականի սեպտեմբերն աշխատել է Կարակալպակյան արվեստի պետական թանգարանի տնօրեն։ Թանգարանի տնօրեն է դարձել նրա հիմնադիր, հոր ընկեր Իգոր Սավիցկու մահից հետո։ Մարինիկա Բաբանազարովայի տնօրինության ժամանակ թանգարանը ստացել է միջազգային ճանաչում և փոխաբերական «Լուվր անապատում» անվանումը՝ օտարերկրացիների համար անսպասելի տեղում ռուսական ավանգարդի հավաքածուի համար։

Վերապատրաստվել է Լուվրում (1998), Բրիտանական թանգարանում (2000), թանգարանային գործ է ուսումնասիրել ԱՄՆ-ում (2002), Ֆրանսիայում (1998), Ավստրիայում (2002), Շվեդիայում (1999, 2003) և Հոլանդիայում (2007)։

1998 թվականից մինչև 2015 թվականը եղել է Ուզբեկստանի Հանրապետության կենտրոնական ընտրական հանձնաժողովի անդամ։

Տիրապետում է ռուսերենին, անգլերենին և ֆրանսերենին։

### Ընտանիք
* Հայր՝ Մարատ Նուրմուհամեդով, խորհրդային և ուզբեկ բանասեր, Ուզբեկական Խորհրդային Սոցիալիստական Հանրապետության գիտությունների ակադեմիայի ակադեմիկոս, Ուզբեկական ԽՍՀ-ի գիտությունների ակադեմիայի Կարակալպակների բաժանմունքի ղեկավար, Ուզբեկական ԽՍՀ-ի գիտությունների ակադեմիայի փոխնախագահ։

## Մրցանակներ և կոչումներ
* «Դուստլիկ» շքանշան (Ուզբեկստան, 1996)
* «Ֆիդոկորոնա խիզմատլարի ուչուն» շքանշան (2004)
* Արվեստի և գրականության շքանշանի ասպետ (Ֆրանսիա, 2013)
* Կարակալպակստանի Հանրապետության մշակույթի վաստակավոր գործիչ

## Մատենագրություն
### Գրքեր
* 
* 
* 
* 

### Հոդվածներ
* 
* 

### Հարցազրույց
* 
* 
* 
* 

## Ծանոթագրություններ

## Գրականություն
* 
* 
* 

## Արտաքին հղումներ
* 
* 
* 

Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Խորհրդային արվեստագետներ
Կատեգորիա:Խորհրդային գիտնականներ
Կատեգորիա:Ուզբեկստանի ազգային համալսարանի շրջանավարտներ
Էսթեր Գեհլին

**Էսթեր Գեհլին** (, ծննդյան ազգանունը՝ Էնրիկես, ), հրեական ծագմամբ դանիացի-շվեդ նկարչուհի, որը ջրաներկով և յուղաներկով բնանկարներ, դիմանկարներ, նատյուրմորտներ և ինտերիերին վերաբերող պատկերներ է վրձնել։

1922 թվականից նա ամուսնու՝ Հուգո Գեհլինի հետ բնակություն է հաստատել շվեդական Հելսինգբորգ քաղաքում։ Նրանց տանը հաճախակի հանդիպումներ են կազմակերպվել տեղացի նկարիչների և գրողների համար։ 1940-ական թվականներին Էսթերը վաղքրիստոնեական արվեստի ազդեցության ներքո ստեղծել է տեքստիլ ապլիկացիաներ։

## Կենսագրություն
Էսթեր Էնրիկեսը ծնվել է 1892 թվականի մարտի 24-ին, այն ժամանակվա Կոպենհագենի շրջանի Ֆրեդերիկսբերգ քաղաքում՝ գործարանի տնօրեն Միխայել Էմիլ Մարտին Էնրիկեսի և Ժյուլի Քրիստիան Պոուլսենի ընտանիքում։ Տրիկոտաժե գործվածքների արտադրությունում հոր հաջողության շնորհիվ մեծացել է միջին խավի ունևոր հրեական ընտանիքում։ 1908 թվականից սովորել է Կոպենհագենի տեխնիկական ինստիտուտում, որը 1911 թվականին ավարտելով՝ ընդունվել է Դանիայի գեղարվեստի թագավորական ակադեմիա, որն ավարտել է 1915 թվականին։

1917 թվականի հունիսին Գեհլինն ամուսնացել է շվեդ նկարիչ Ուգո Գեհլինի հետ (1889-1953)։ 1920 թվականին նրանք մեկ տարի անցկացրել են Իտալիայում՝ իրենց ուսումնական ուղևորության ընթացքում այցելելով Ասսիզի և Ռավեննա քաղաքներ։ Վերադառնալուց հետո նրանք համատեղ ցուցահանդես են անցկացրել Ստոկհոլմի Գումմեսոն պատկերասրահում։ 1922 թվականին ամուսինները բնակություն են հաստատել Հելսինգբորգում՝ սկզբում Ռաուսում, իսկ 1925 թվականից՝ Կլեմենս Գատա փողոցի տանը, որը տեղացի նկարիչների, գրողների և դերասանների համար դարձել է հավաքատեղի։

Տարիներ շարունակ Գեհլինը նկարել է ջրաներկով և յուղաներկով՝ ստեղծելով դիմանկարներ, բնանկարներ, նատյուրմորտներ, որոնց համար ներշնչման աղբյուր են հանդիսացել իր բնակարանից դեպի քաղաքային նավահանգիստ,  այգիներ և տներ   բացվող տեսարանները։ Նրա աշխատանքները առավելապես դրական արձագանքների են արժանացել, մասնավորապես՝ նատյուրմորտները։ Նույն վերաբերմունքին են արժանացել նաև նրա տեքստիլ ապլիկացիաները, որոնք նա ստեղծել է  1930-ական թվականների վերջին։

Էսթեր Գեհլինի աշխատանքները ներկայումս պահպանվում են  Շվեդիայի ազգային թանգարանում, Ստոկհոլմի ժամանակակից արվեստի թանգարանում, Մալմյոյի գեղարվեստի թանգարանում և Հելսինգբորգի թանգարաններում։ Նրա աշխատանքների հետահայաց ցուցադրությունը տեղի է ունեցել Վիկինգսբերգի հելսինգբորգյան գեղարվեստի թանգարանում՝ 1952 թվականին, Երբ  Գեհլինը կդառնար 60 տարեկան։

Էսթեր Գեհլինը մահացել է 1949 թվականի հոկտեմբերի 23-ին՝ Հելսինգբորգում և հուղարկավորվել Ռաուս գերեզմանատանը։

## Պատկերասրահ

Joseflegenden x Esther Gehlin.jpg|«Լեգենդ Հովսեփի մասին», նկարազարդումը՝ Էսթեր Գեհլինի, Ալհեմս հրատարակչություն
Stilleben med torsk och bröd – Esther Gehlin – 1931.jpg|Նատյուրմորտ ձողաձկով և հացով


## Ծանոթագրություններ

## Արտաքին հղումներ
* Էսթեր Գեհլինի որոշ աշխատանքներ artnet.com կայքում
*  Էսթեր Գեհլինի մասին  Svenska Konstnärer, Biografisk Handbok գրքում, 1980, էջեր 147-148

Կատեգորիա:Դանիայի գեղարվեստի թագավորական ակադեմիայի շրջանավարտներ
Կատեգորիա:Դանիացի արվեստագետներ
Կատեգորիա:Դանիացի նկարչուհիներ
Կատեգորիա:Հրեա արվեստագետներ
Կատեգորիա:Շվեդ արվեստագետներ
Կատեգորիա:Շվեդ նկարչուհիներ
Միլան Յովանիչ

**Միլան Յովանիչ** (, ), սերբ ֆուտբոլիստ, դարպասապահ։ Հանդես է եկել Սերբիայի ազգային հավաքականում։

## Կենսագրություն
### Ակումբային կարիերա
Միլան Յովանիչի առաջին ակումբը եղել է «Վոյվոդինան»։ Այդտեղից նա տեղափոխվել է «Վետերնիկ», որտեղ սկսել է խաղալ մեծահասակների թիմում։ 2005 թվականին տեղափոխվել է ավստրալիական «Պերտ Գլորի», որտեղ եղել է պահեստային դարպասապահ և մասնակցել է միայն մեկ խաղի լիգայում։ 2005/06 մրցաշրջանից հետո վերադարձել է հայրենի քաղաք, որտեղ միացել է «Նովի Սադ» ակումբին։ 2009/10 մրցաշրջանում ակումբն զբաղեցրել է չորրորդ հորիզոնականը և իրավունք է ստացել մասնակցելու Եվրագավաթի խաղարկությանը։ Լիգայի լավագույն դարպասապահների ցանկում Յովանիչը քվեարկության արդյունքում զբաղեցրել է երկրորդ հորիզոնականը՝ զիջելով Սաշա Ստամենկովիչին։

2010 թվականի հունիսի 11-ին հայտնի է դարձել, որ Յովանիչը բժշկական զննություն է անցել Կրակովի «Վիսլայում»։ Երկու օր անց Կրակովի ակումբը հայտարարել է, որ սերբ ֆուտբոլիստի հետ կնքել է հնգամյա պայմանագիր։ Էքստրակլասում անցկացրած առաջին իսկ մրցաշրջանում Միլան Յովանիչը դարձել է Լեհաստանի չեմպիոն։

### Կարիերան հավաքականում
2003 և 2004 թվականներին Միլան Յովանիչը հրավիրվել է Սերբիա և Չեռնոգորիայի պատանեկան (մինչև 19 տարեկանների) հավաքական։ Սերբիայի ազգային հավաքականում նորամուտը նշել է 2010 թվականի ապրիլի 7-ին Ճապոնիայի հավաքականի դեմ հաղթական խաղում (3:0)։

## Ձեռքբերումներ
* Լեհաստանի չեմպիոն (1) – 2010/11

## Ծանոթագրություններ

## Արտաքին հղումներ
* 
* 

Կատեգորիա:Սերբ ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Վոյվոդինայի ֆուտբոլիստներ
Կատեգորիա:Սերբիայի հավաքականի ֆուտբոլիստներ
Հենրի Մորգենթաու Կրտսեր

**Հենրի Մորգենթաու** (, ), ամերիկացի պետական գործիչ։

## Կենսագրություն
Ծնվել է Նյու Յորքում, հրեական ընտանիքում, գործարար և դիվանագետ Հենրի Մորգենթաուի ավագ որդին։ Կոռնելի համալսարանում սովորել է Գյուղատնտեսություն։ Առաջին համաշխարհային պատերազմի տարիներին որպես սպա ծառայել է նավատորմում։ 1913 թվականից նա ընկերական հարաբերություններ է ունեցել Ֆրանկլին Ռուզվելտի հետ։ 1915 թվականին ամուսնացել է Էլինոր Ֆեթմանի հետ, որը Մեյեր Լեմանի թոռնուհին է, Lehman Brothers բանկի հիմնադիր երեք եղբայրներից մեկը։

Նյու Յորք նահանգի Ռուզվելտի նահանգապետության ժամանակ Մորգենթաուն դարձել է գյուղատնտեսության գծով խորհրդական (1928), ապա՝ նահանգի արգելոցների կառավարիչ (1930)։

Ռուզվելտի նախագահության սկզբում Մորգենթաուն զբաղեցնում էր դաշնային գյուղատնտեսական բյուրոյի և գյուղատնտեսական վարկային կառավարման ղեկավարի պաշտոնները։ 1933 թվականին՝ ֆինանսների նախարարի տեղակալ։

ԱՄՆ ֆինանսների նախարար 1934-1945 թվականներին։ ԱՄՆ նախագահ Ֆ. Ռուզվելտի քաղաքական և տնտեսական խորհրդական։

Հայտնի է որպես Մորգենթաուի պլանի հեղինակ, որն ԱՄՆ-ին առաջարկել է 1944 թվականին հետպատերազմյան Գերմանիան արդյունաբերական և ռազմական առումով փոքր ագրարային թուլացած պետությունների շարքին վերափոխելու համար, որոնք այլևս չեն կարող սպառնալ Եվրոպային և ամբողջ աշխարհին։ Պլանն այդպես էլ կյանքի չի կոչվել։

Նա կառավարության այն անդամների թվում էր, որոնց գործունեությունը չէր սահմանափակվում նեղ մասնագիտական շրջանակներով, և որոնք ակտիվորեն մասնակցում էին ինչպես կառավարության ներքին, այնպես էլ արտաքին քաղաքականության ձևավորմանը։ 

1945-1950 թվականներին՝ նախագահ, իսկ 1951-1953 թվականներին՝ ամերիկյան Միացյալ հրեական կոչ հասարակական կազմակերպության պատվավոր նախագահ։ 1950-1951 թվականներին՝ Երուսաղեմի հրեական համալսարանի հոգաբարձուների խորհրդի նախագահ, 1951-1954 թվականներին՝ Իսրայելի ֆինանսավորման և զարգացման ամերիկյան կորպորացիայի նախագահ։

Հենրի և Էլինոր Մորգենթաուները ունեցել են երեք երեխա՝ Ջոան Մորգենթաու Հիրշհորնը (կլինիկական մանկաբուժության և կանխարգելիչ բժշկության պրոֆեսոր, Մաունթ-Սինայ բժշկական դպրոցի ուսանողների գծով դեկանի օգնական), Հենրի Մորգենթաու III (հեռուստապրոդյուսեր և գրող) և Ռոբերտ Մ. Մորգենթաուն (Մանհեթենի շրջանային դատախազ)։

## Հիշատակ
Հենրի Մորգենթոյի պատվին Իսրայելում անվանակոչվել է մոշավ Թալ Շահարը (, առավոտյան շաղ), որը Մորգենթոյի ազգանվան թարգմանությունն է գերմաներենից։

## Ծանոթագրություններ

Կատեգորիա:Կոռնելի համալսարանի շրջանավարտներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:20-րդ դարի ամերիկացի քաղաքական գործիչներ
Կատեգորիա:Ամերիկացի պետական գործիչներ
Կատեգորիա:Ամերիկացի տնտեսագետներ
Կատեգորիա:20-րդ դարի ամերիկացի գործարարներ
Կատեգորիա:20-րդ դարի ամերիկացի տղամարդ գրողներ
Կատեգորիա:Ամերիկացի գործարարներ
Ռուլետ (թխվածք)

**Ռուլետ,** ալյուրով ուտեստ՝ խմորից թխած, որը լցոնվում է քաղցր կամ ոչ քաղցր լցոնումներով։ Բիսկվիտի խմորից պատրաստված ռուլետը՝ կրեմով կամ մրգային լցոնումով հանդիսանում է Ռուսաստանում տարածված քաղցրավենիք՝ արդյունաբերական ծավալներով արտադրվող։

## Բիսկվիտային ռուլետ
Ռուլետը, ինչպես թվում է ծագել է կենտրոնական Եվրոպայում, հավանական է՝ Ավստրիայում (ոչ Շվեյցարիայից, ինչպես կարելի է մտածել)։ «swiss roll» անվանումը ֆիքսվել է 1870-ական թվականների անգլիական խոհարարական գրքերում, այդ ժամանակ էլ ուտեստը վերջնականապես մտնում է անգլիական խոհանոց։

Ռուլետը կարելի է պատել շոկոլադե գլազուրով կամ ցանել շաքարի փոշի։ Տարատեսակ լցոնումները, բացի նշվաշներից, իրենցնից ներկայացնում են թարմ մրգերի և հատապտուղների կտորներ, դուլսե դե լեչե, խտացրած կաթ, շոկոլադ, հարած սերուցք, մուրաբա և այլն։ Ռուլետը կարելի է նաև զարդարել մրգի կտորներով, հատապտուղներով կամ խյուսով։

Ռուլետի պահպանման ժամկետը կազմում է 2-ից մինչև 7 օր, եթե պատրաստված է առանց կոնսվերանտների կիրառման։ Կոնսերվանտներով պատրաստված (սորբինաթթվի աղ, սննդամթերքի սպիրտ) ռուլետը պահպանվում է մինչև 6 ամիս։

Ներկայումս բիսկվիտային ռուլետը հանդիսանում է տարածված ուտեստ, որի տարբեր տեսակներ կարելի է ձեռք բերել սրճարաններում կամ շատ երկրների սուպերմարկետներում։

Ռուլետի այլ տեսակներ.

* Սլավոնական (կակաչով)
* Գերմանական և ավստրիական *[[շտրուդել]]*
* Ֆրանսիական *[[Սուրբծննդյան գերան|Սուրբ Ծննդյան գերան]]:*

## Տես նաև
Վերտուտա

Շտրուդել

## Պատկասրահ

Պատկեր:Biskuitroulade 7849.JPG
Պատկեր:Sponge roll with butter cream - Step by step. 16 Paint the entire surface.jpg
Պատկեր:Sponge roll with butter cream - Step by step. 21 As an ornament we choose to let you.jpg
Պատկեր:Strawberry Cake Roll - by kazuh.jpg
Պատկեր:Homemade red velvet cake.jpg
Պատկեր:HK Food Swiss Roll Saint Honore Cake.JPG
Պատկեր:Sri Lankan Swiss roll.jpg
Պատկեր:Swissroll.jpg
Պատկեր:Piononos dulces argentinos caseros.jpg
Պատկեր:Rollò nisseno tipo mignon 10.JPG
Պատկեր:Pionono dulce argentino casero cortado.jpg
Պատկեր:FvfFoodsPhil9233 05.JPG
Պատկեր:Brazo de mercedes.jpg
Պատկեր:Mango pianono (Red Ribbon).jpg
Պատկեր:Brazo gitano - cyclonebill.jpg
Պատկեր:LD-Swiss-Cake-Rolls.jpg
Պատկեր:Brazo de Gitano-Mad.jpg
Պատկեր:Piononos agridulces argentinos caseros.JPG
Պատկեր:Arrolladodleche.jpg
Պատկեր:Arrollados CR.png


## Ծանոթագրություններ

## Գրականություն
* 
* 
*
Վահան Պապայան

**Վահան Պապայան** (), հայ դերասան, ռեժիսոր, թարգմանիչ։

## Կենսագրություն
Նախնական կրթությունն ստացել է ծննդավայրում։ Այստեղ նաև առաջին անգամ բեմ է բարձրացել։ 1880 թվականից խաղացել է Հակոբ Վարդովյանի թատերախմբի բեմադրած հայերեն և թուրքերեն ներկայացումներում։ Շատ է շրջագայել, ելույթներ է ունեցել մի շարք հայաշատ քաղաքներում։

1908 թվականի Սահմանադրության ընդունումից հետո վերադարձել է Պոլիս։

Մահացել է 1927 թվականին, Կոստանդնուպոլսում։

## Ստեղծագործական կյանք

Բեմական գործունեությունն սկսել է Հ. Վարդովյանի խմբում։

1886 թվականից անդամակցել է Սկյուտարի Երիտասարդաց միության թատերախմբին։

Սիրանույշի ղեկավարությամբ 1891 թվականին մեկնել է Բուլղարիա` մասնակցելու հյուրախաղերի, և մնացել է այնտեղ։ Իր նախաձեռնությամբ Վառնայում ստեղծել է «Վեսելո» (Զվարթ), իսկ ավելի ուշ` «Նադեժդա» (Հույս) թատերախմբերը, որոնց հետ հայերեն ու թուրքերեն ներկայացումներ է բեմադրել Բուլղարիայի քաղաքներում։

Վահան Պապայանը բեմադրել է «Կոմս Մոնտե Քրիստո», «Օթելո» ներկայացումները, խաղացել է Օթելլյոի դերը և մի շարք այլ դերեր։

1904-1907 թվականներին Վահան Պապայանը Ա. Պենկլյանի հետ միասին խումբ են կազմել, բեմադրելով տարբեր պիեսներ և ելույթ ունենալով Վառնայում, Կահիրեում։ 1908 թվականից Վահան Պապայանը բեմական կյանքը շարունակել է Կ. Պոլսում։

1920 թվականից եղել է «Կիլիկյան» դրամատիկական, իսկ 1922 թվականից` «Արևելյան» թատերական խմբերում։

### Ներկայացումներ, դերեր
* «Կոմս Մոնտե Քրիստո» (բեմադրիչ)
* «Օթելլո» (բեմադրիչ, նաև` խաղացել է Օթելլոյի դերը)
* «Վահան Մամիկոնյան»
* «Վարժապետին աղջիկը»` վարժապետ
* «Լեբլեբիջի Հոր-հոր աղա»` Հոր-հոր աղա
* այլ դերեր

## Ծանոթագրություններ

Կատեգորիա:Հայ դերասաններ
Կատեգորիա:Հայ ռեժիսորներ
Կատեգորիա:Հայ թարգմանիչներ
Մոնթգոմերի Կարմայքլ

**Մոնթգոմերի Կարմայքլ** (, ), անգլիացի գրող։ Կոմպոզիտոր Մերի Կարմայքլի եղբայրն է։

Սովորել է Բոնում և Մյունխենում, այնուհետև հաստատվել է Իտալիայում, զբաղեցրել է երկրորդական դիվանագիտական պաշտոններ (մասնավորապես, 1892 թվականից եղել է փոխ-հյուպատոս, այնուհետև 1908-1922 թվականներին եղել է Բրիտանիայի հյուպատոսը Լիվոռնոյում, միաժամանակ 1912 թվականից՝ նաև Սան Մարինոյում)։

Հրատարակել է մի շարք աշխատանքներ Իտալիայի վերաբերյալ, որոնցից ամենամեծ ճանաչումը ձեռք է բերել «Տոսկանում. տոսկանյան քաղաքներ, տուսկանյան տեսակներ և տոսկանյան բարբառ» գիրքը (, 1901): Նա ուսումնասիրել է Ջորջ Թոբայաս Սմոլեթի` Իտալիայում լինելու հետքերը և Ֆրանցիսկ Ասսիզեցու կենսագրությունը,անգլերեն է թարգմանել 13-րդ դարի «Սուրբ Ֆրանցիսկոսի հարսանիքը աղքատության հետ» տեքստը («Տիկին աղքատություն» վերնագրով, անգլերեն՝ «The Lady Poverty», 1901): Նա նաև հրատարակել է «Ֆրանչի գլուխգործոցը. Ակնարկ արվեստում անմեղսունակ հայեցակարգի պատկերի ծագման մասին» մենագրությունը (անգլ.` Francia's masterpiece. An essay on the beginnings of the Immaculate conception in art, 1909): Կարմայքլի «Հնության արքայական համայքնի անդամ Ջոն Ուիլյամ Ուելշի կյանքը» (անգլ.` The life of John William Walshe, F. S. A.; 1902) գիրքը, որը գրվել է որպես կաթոլիկություն ընդունած և Իտալիայում հաստատաված իրական անգլիացու կյանքի նկարագրություն, ինքնակենսագրական տարրերով կեղծիք է եղել, ինչը պատճառ է դարձել ժամանակակից քննադատների քննադատությանն է արժանացել։ Այնուամենայնիվ, Կարմայքլի հաջորդ՝ «Սամբուկայի ճգնավորները» վեպը (անգլ.` The Solitaries of the Sambuca, 1914), նույնպես գրվել է հորինված հեղինակի անունից։ Նա նաև հրատարակել է Հենրիկ Իբսենի «Ռոսմերսհոլմ» (1890) դրամայի անգլերեն թարգմանությունը։

Բրիտանական կայսրության շքանշանի ասպետ է (1920)։

## Ծանոթագրություններ

Կատեգորիա:Անգլիացի գրողներ
Սալիմա Ղազալի

**Սալիմա Ղազալի** ( ), ալժիրցի իրավապաշտպան, լրագրող, գրող և քաղաքական գործիչ։ Սախարովի անվան մրցանակի և Օլոֆ Պալմե մրցանակի դափնեկիր (1997)։

## Կենսագրություն
Սալիմա Ղազալին ծնվել է 1958 թվականին, Ալժիրում։ 1980-ականներին նա միացել է Ալժիրի ֆեմինիստական շարժմանը։ Ըստ նրա, նրա սերնդի մարդիկ ոգեշնչված էին Ալժիրի անկախության համար մղվող պատերազմում կին զինվորների օրինակով և հավատում էին, որ կանայք պետք է ունենան հավասար իրավունքներ։ Նա մանկավարժական կրթություն է ստացել և աշխատել Արհեստակցական միությունում։ Ղազալին կանանց իրավունքների, մարդու իրավունքների և ժողովրդավարության համար պայքարի ակտիվիստ է, «Կանայք Եվրոպայից և Մագրեբից» ասոցիացիաների հիմնադիրն է (), Կանանց զարգացման աջակցության ասոցիացիայի նախագահը, *NYSSA* կանանց ամսագրի հիմնադիրն ու խմբագիրը։ 1993 թվականին դարձել է ալժիրական *La Nation* շաբաթաթերթի խմբագիրը։

1991 թվականին՝ Ալժիրում քաղաքացիական պատերազմի սկսվելուց հետո, Սալիմա Ղազալին պացիֆիստական դիրք է զբաղեցրել։ *La Nation-ը* պաշտպանում էր մարդու իրավունքներն ու խոսքի ազատությունը՝ քննադատելով ինչպես կառավարության, այնպես էլ իսլամիստների գործողությունները։ 1996 թվականին արգելվել է շաբաթաթերթի թողարկումը։ 2011 թվականին այն կրկին սկսել է թողարկվել համացանցում։ Ղազալիին շնորհվել են մի շարք մրցանակներ իր գործունեության համար։

2017 թվականի մայիսին Ղազալին պատգամավոր է ընտրվել Սոցիալիստական ուժերի ճակատից։ 2018 թվականի սեպտեմբերի 23-ին նրան զրկել են մանդատից՝ Ահմեդ Գաիդ Սալահին ուղղված բաց դիմումի հրապարակումից հետո։

## Մրցանակներ

* *Prix du Club de la Presse* (1995) 
* Սախարովի մրցանակ (1997) 
* Օլոֆ Պալմե մրցանակ (1997) 
* *heodor Haecker Price* (1999)

## Մատենագրություն

* *Les amants de Shahrazade* (1999) 
* *Jours intranquilles* (2009)

## Ծանոթագրություններ

Կատեգորիա:20-րդ դարի կին գրողներ
Կատեգորիա:Սախարովի անվան մրցանակակիրներ
Կատեգորիա:Կին լրագրողներ
Կատեգորիա:Ալժիրցի կին գրողներ
Կատեգորիա:Կին իրավապաշտպաններ
Կատեգորիա:Ալժիրցի լրագրողներ
Կատեգորիա:Իսլամական ֆեմինիզմի հետևորդներ
Կատեգորիա:Կանանց իրավունքների իրավապաշտպաններ
Կատեգորիա:Քաղաքական գործիչներ
Արթուր Քվիլեր-Քաուչ

**Արթուր Քվիլեր-Քաուչ** (, ), բրիտանացի գրող։

Ավարտել է Օքսֆորդի համալսարանի Տրինտի քոլեջը, 1880 թվականների վերջին կարճ ժամանակ դասավանդել է այնտեղ, այնուհետև աշխատել է Լոնդոնում որպես լրագրող, իսկ 1891 թվականին հաստատվել է Կոռնուոլում, Ֆոյ քաղաքում, որտեղ անցել է գրեթե իր ողջ կյանքը։ 1911 թվականից մինչև կյանքի վերջը նա եղել է քաղաքի զբոսանավերի ակումբի նախագահ։ Միևնույն ժամանակ, 1912 թվականից Քուիլլեր Քոուչն Անգլիայի գրականության պրոֆեսոր էր Քեմբրիջի համալսարանում։

Գրականության մեջ իր դեբյուտը նշել է 1880-ական թվականների վերջին, 1890 թվականների սկզբին, Ռոբերտ Լուիս Սթիվենսոնի ոճին մոտ արկածային վեպերի շարքով, նաև ավարտին է հասցրել Սթիվենսոնի «Սենթ Իվ» վեպը։ Ավելի ուշ նա գրել է մի շարք վեպեր Կոռնուոլի պատմությունից, որոնք 1928 թվականին հավաքել է 30 հատորանոց երկերի ժողովածւում։ Քվիլեր-Քաուչը հրատարակել է նաև մի քանի բանաստեղծական ժողովածուներ, իր թարգմանությամբ ֆրանսիական հեքիաթների գիրք, բազմաթիվ քննադատական հոդվածներ և պատրաստել է Ուիլյամ Շեքսպիրի պիեսների ակադեմիական հրատարակչությունը։ Հեղինակի գրական ժառանգության մեջ մեծ դեր ունի նրա կողմից կազմված «Անգլիական բանաստեղծության օքսֆորդյան գիրքը» (անգլ.` Oxford Book of English Verse, 1250–1900) անթոլոգիան, որն առաջին անգամ հրատարակվել է 1900 թվականին և վերահրատարակվելիս լրացվել նյութերով մինչև 1918 թվականը. այս գիրքը անգլիական պոեզիայի դասական չափանիշային հավաքածուն է եղել ավելի քան կես դար։

Քվիլեր-Քաուչը ընկերություն էր անում Քենեթ Գրեհեմի հետ և համարվում է, որ ինքն է եղել Քամին ուռիների մեջ գրքի քեռի Քրիսի նախատիպը։ Քուիլլեր Քոուչի դուստրը Դաֆնա Դյումորիեի ընկերուհին էր։

## Ծանոթագրություններ

## Արտաքին հղումներ
* Հիշատակի կայք 

Կատեգորիա:19-րդ դարի բրիտանացի գրողներ
Կատեգորիա:20-րդ դարի բրիտանացի գրողներ
Կատեգորիա:20-րդ դարի բրիտանացի վիպասաններ
Կատեգորիա:Անգլիացի բանաստեղծներ
Կատեգորիա:Անգլիացի գրողներ
Կատեգորիա:Ավտոճանապարհային վթարներից զոհվածներ
Կատեգորիա:Արկածային գրողներ
Քեթի Դուգլաս

**Քեթրին Էլիզաբեթ Դուգլաս** (, ), ամերիկացի պրոֆեսիոնալ բասկետբոլիստուհի, որը հանդես է գալիս Կանանց բասկետբոլի ազգային ասոցիացիայում։ 2001 թվականի WNBA դրաֆթի առաջին ռաունդում ընտրվել է «Օրլանդո Միրաքլ» ակումբի ընդհանուր տասներորդ համարի ներքո։ Խաղացել է սվինգմենի դիրքում։

## Կենսագրություն
### Վաղ տարիներ
Դուգլասը սովորել է Փերի Մերիդիանի դպրոցում, որն ավարտելուց հետո ընդունվել է Պերդյուի համալսարան։ Համալսարանական խմբի կազմում նա հաղթել է 1999 թվականի Ուսանողական սպորտաձևերի ազգային ասոցիացիայի չեմպիոնատը։ 2001 թվականին Big Ten կոնֆերանսի կողմից ճանաչվել է տարվա խաղացող։

### Կանանց բասկետբոլի ազգային ասոցիացիա
Դուգլասը Կանանց ասոցացիայի 2001 թվականի դրաֆթում «Օրլանդո Միրաքլ» խմբի կողմից ընտրվել է ընդհանուր տասներորդ համարի ներքո։ 2003 թվականին «Օրլանդո Միրաքլ» խմբի հետ տեղափոխվել է Կոնեկտիկուտ, որտեղ սկսել է խաղալ նոր խմբի՝ «Կոնեկտիկուտ Սան»-ի կազմում։ 2005 թվականին ընտրվել է Կանանց բասկետբոլի ազգային ասոցիացիայի Լավագույն պաշտպանների թիմում, իսկ 2006 թվականին ներառվել է Կանանց բասկետբոլի ազգային ասոցիացիայի Բոլոր աստղերի մրցախաղում, որի արդյունքում Դուգլասը արժանացել է Բոլոր աստղերի մրցախաղի MVP մրցանակին։ 2007 թվականին Դուգլասը ԿԲԱԱ-ն ավարտել է հինգերորդը բռնումներով (65), միավորներով՝ յոթերորդը (577) և արդյունավետ փոխանցումներով՝ տասներկուերորդը։

2008 թվականի փետրվարի 19-ին «Կոնեկտիկուտ Սանը» Դուգլասին փոխարինել է «Ինդիանա Ֆիվերի» խաղացող Տամիկա Ուիտմորի և 2008 թվականի ԿԲԱԱ-ի դրաֆտի առաջին ռաունդում ընտրության իրավունքի հետ։ 2012 թվականին նա արժանացել է ԿԲԱԱ-ի չեմպիոնի իր առաջին տիտղոսին։ Դա նրա կարիերայի ընթացքում ԿԲԱԱ-ի չորրորդ եզրափակիչն էր, չնայած Դուգլասը չի կարողացել մասնակցել մրցաշարին ոտնաթաթի վնասվածքի պատճառով, որը ստացել էր Արևելյան Կոնֆերանսի եզրափակչի ընթացքում։

### Կարիերա Եվրոպայում
Խաղացել է «Ռոս Կասարես Վալենսիա», «ԿՍԱԱ», «Գալատասարայ», Օրենբուրգի «Նադեժդա», Կրակովի «Վիսլա» և Կուրսկի «Դինամո» ակումբների կազմում։

### Անձնական կյանք
Քեթի Դուգլասը կորցրել է ծնողներին քաղցկեղի պատճառով․ հորը՝ 1997 թվականին, իսկ մորը՝ 2000 թվականին։ 2001 թվականին կորուստներից հետո ցուցաբերած համառության համար արժանացել է Ջիմի Վալվանոյի մրցանակին։

ԿԲԱԱ-ի 2005 թվականի եզրափակչից հետո ամուսնացել է հույն սպորտային գործակալ Վասիլիս Ջալապակիսի հետ։

Դուգլասը ձախլիկ է։

## Ծանոթագրություններ

## Արտաքին հղումներ
* Профиль на сайте ЖНБА
* Статистика на Basketball-Reference

Կատեգորիա:Մայիսի 7 ծնունդներ
Կատեգորիա:1979 ծնունդներ
Կատեգորիա:Անձինք այբբենական կարգով
Կատեգորիա:Բասկետբոլիստներ այբբենական կարգով
Կատեգորիա:Ամերիկացի բասկետբոլիստներ
Մարյուս Ստանկյավիչյուս

**Մարիուս Ստանկյավիչյուս** (, ), լիտվացի ֆուտբոլիստ, պաշտպան։

## Կարիերա
### Ակումբային
2013 թվականի սեպտեմբերի 5-ին Ստանկյավիչյուսը որպես ազատ գործակալ տեղափոխվել է թուրքական «Գազիանտեպսպոր» ակումբ։ Պայմանագիրը կնքվել է 2 տարի ժամկետով։ 2014 թվականի օգոստոսի 10-ին Մարյուս Ստանկյավիչյուսը տեղափոխվել է «Հաննովեր 96»՝ ստորագրելով մեկ տարվա պայմանագիր։

### Միջազգային
2002-2013 թվականներին Ստանկյավիչյուսը խաղացել է Լիտվայի հավաքականի կազմում։ Դրանից առաջ հանդես է եկել Լիտվայի երիտասարդական հավաքականներում։

#### Գոլերը հավաքականում

## Ձեռքբերումներ
; Թիմային
; «Սևիլյա»
* Իսպանիայի գավաթակիր – 2010 թվական

; «Լացիո»
* Իտալիայի գավաթակիր – 2013

; Անձնական
* Տարվա ֆուտբոլիստը Լիտվայում (2) – 2008, 2009

## Ծանոթագրություններ

## Արտաքին հղումներ
* 
* 

Կատեգորիա:Բունդեսլիգայի ֆուտբոլիստներ
Կատեգորիա:Բրեշիայի ֆուտբոլիստներ
Կատեգորիա:Գազիանթեփսպորի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Լիտվայի հավաքականի ֆուտբոլիստներ
Կատեգորիա:Լիտվացի ֆուտբոլիստներ
Կատեգորիա:Կորդովայի ֆուտբոլիստներ
Կատեգորիա:Հաննովեր 96-ի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Սիենայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ